b'\n_START_ARTICLE_\nSlaget ved Artemision\n_START_SECTION_\nBakgrunn\n_START_PARAGRAPH_\nDen greske styrken bestod if\xc3\xb8lge Herodot av 127 triremer fra Athen og Plataiai, 20 fra Athen og Khalkis, 40 fra Korint, 20 fra Megara, 18 fra Aigina, 12 fra Sikyon, 10 fra Sparta, 8 fra Epidauros, 7 fra Eretria, 5 fra Troezen, 2 fra Styra og 2 fra Keos. Der var ogs\xc3\xa5 ni skip (penteconters, skip med femti \xc3\xa5rer). For \xc3\xa5 skape enhet i styrken, lot athenerne som var de dyktigste grekerne i sj\xc3\xb8fart, Eurybiades fra Sparta lede fl\xc3\xa5ten. Den greske fl\xc3\xa5ten planla \xc3\xa5 m\xc3\xb8te perserne utenfor Artemision ved Euboea og hadde antagelig planlagt et slag omtrent samtidig med Thermopylene._NEWLINE_Dagen etter, den 11. august dersom tradisjonen av de samtidige slagene antas, seilte perserne mot den greske fl\xc3\xa5ten og dannet en halvsirkel i et fors\xc3\xb8k p\xc3\xa5 \xc3\xa5 fange dem utenfor Artemision. Her arbeidet st\xc3\xb8rrelsen p\xc3\xa5 den persiske fl\xc3\xa5ten mot dem, siden de ikke kunne man\xc3\xb8vrere i stredet, og et uforholdsmessig antall av fl\xc3\xa5ten ble \xc3\xb8delagt av grekerne. Fem greske skip ble tatt av den egyptiske kontingenten, mens athenske Kleinias, far til Alkibiades, p\xc3\xa5 egen h\xc3\xa5nd senket et stort antall persiske skip. Men den greske fl\xc3\xa5ten led ogs\xc3\xa5 tunge tap. If\xc3\xb8lge Herodots nedtegnelser ble rundt halvparten av den athenske fl\xc3\xa5ten \xc3\xb8delagt eller skadet i slik grad at de ikke kunne repareres. Det er antatt at perserne mistet flere skip enn grekerne i absolutte tall, selv om dette ikke godtas av alle forskere.\n_START_SECTION_\nSlaget\n_START_PARAGRAPH_\nPerserne m\xc3\xb8tte f\xc3\xb8rst grekerne utenfor kysten ved Thessalia, ved Afetae, n\xc3\xa6r Thermopylene, siden den athenske kommandanten Themistokles fors\xc3\xb8kte \xc3\xa5 forsinke perserne mens \xc3\xb8ya Euboea ble evakuert. Perserne sendte 200 skip rundt s\xc3\xb8rspissen av Euboea i h\xc3\xa5p om \xc3\xa5 fange grekerne i kanalen, men en persisk avhopper advarte grekerne om denne planen. En gresk skvadron satte ut for \xc3\xa5 m\xc3\xb8te dem og perserne sendte ut noen skip for \xc3\xa5 erobre dem. De greske triremene omringet disse skipene, og selv om de var tallmessig underlegne, var de istand til \xc3\xa5 beseire dem med ved \xc3\xa5 ramme dem med baugene og erobret tretti persiske skip. Den persiske fl\xc3\xa5ten trakk seg tilbake for natten, og alle de 200 skipene som seilte rundt Euboea ble \xc3\xb8delagt i en plutselig storm samme natt. Dagen etter ankom ytterligere 53 athenske skip, og et gresk raid \xc3\xb8dela noen persiske speiderskip.\n_START_SECTION_\nEtterspill\n_START_PARAGRAPH_\nDe to partene trakk seg tilbake igjen, og grekerne fikk h\xc3\xb8re om nederlaget til Leonidas I ved Thermopylene. Mismodige av sine egne tap i slaget og tilbaketrekningen av h\xc3\xa6rene p\xc3\xa5 land, begynte grekerne \xc3\xa5 trekke seg tilbake fra Artemision og satte kursen s\xc3\xb8rover langs kysten til Euboea. Under tilbaketrekningen etterlot Themistokles beskjeder til de joniske kontingentene i den persiske fl\xc3\xa5ten og ba dem hoppe av til sine medgrekere. Imens plyndret perserne Artemision. Athenerne under Themistokles dro til Salamis hvor deres medborgere hadde flyktet etter at Xerxes I erobret byen etter sin seier ved Thermopylene. Themistokles skulle lede fl\xc3\xa5ten i slaget ved Salamis m\xc3\xa5neden etter.'